CELEX: 32020R2035
Language: el
Date: 2020-12-07 00:00:00
Title: Εκτελεστικός κανονισμός (ΕΕ) 2020/2035 της Επιτροπής της 7ης Δεκεμβρίου 2020 για την τροποποίηση του εκτελεστικού κανονισμού (ΕΕ) αριθ. 1352/2013 όσον αφορά το έντυπο της αίτησης παρέμβασης που προβλέπεται στον κανονισμό (ΕΕ) αριθ. 608/2013 του Ευρωπαϊκού Κοινοβουλίου και του Συμβουλίου, ώστε να θεσπιστεί η δυνατότητα αίτησης παρέμβασης στη Βόρεια Ιρλανδία

11.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 416/11
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/2035 ΤΗΣ ΕΠΙΤΡΟΠΗΣ
         της 7ης Δεκεμβρίου 2020
         για την τροποποίηση του εκτελεστικού κανονισμού (ΕΕ) αριθ. 1352/2013 όσον αφορά το έντυπο της αίτησης παρέμβασης που προβλέπεται στον κανονισμό (ΕΕ) αριθ. 608/2013 του Ευρωπαϊκού Κοινοβουλίου και του Συμβουλίου, ώστε να θεσπιστεί η δυνατότητα αίτησης παρέμβασης στη Βόρεια Ιρλανδία
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 608/2013 του Ευρωπαϊκού Κοινοβουλίου και του Συμβουλίου, της 12ης Ιουνίου 2013, σχετικά με την τελωνειακή επιβολή των δικαιωμάτων διανοητικής ιδιοκτησίας και την κατάργηση του κανονισμού (ΕΚ) αριθ. 1383/2003 του Συμβουλίου (1), και ιδίως το άρθρο 6 παράγραφος 1,
         Μετά από διαβουλεύσεις με την Επιτροπή Τελωνειακού Κώδικα,
         Εκτιμώντας τα ακόλουθα:
         
                     (1)
                  
                  
                     Ο εκτελεστικός κανονισμός (ΕΕ) αριθ. 1352/2013 της Επιτροπής (2) καθορίζει, στο παράρτημα I, το έντυπο που πρέπει να χρησιμοποιείται για την υποβολή αίτησης με την οποία ζητείται η παρέμβαση των τελωνειακών αρχών όσον αφορά εμπορεύματα για τα οποία υπάρχει υποψία ότι παραβιάζουν δικαίωμα διανοητικής ιδιοκτησίας, όπως αναφέρεται στο άρθρο 6 του κανονισμού (ΕΕ) αριθ. 608/2013 (στο εξής: έντυπο της αίτησης παρέμβασης).
                  
               
                     (2)
                  
                  
                     Την 1η Φεβρουαρίου 2020, το Ηνωμένο Βασίλειο αποχώρησε από την Ευρωπαϊκή Ένωση και κατέστη «τρίτη χώρα». Η συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (συμφωνία αποχώρησης) (3) προβλέπει μεταβατική περίοδο η οποία λήγει στις 31 Δεκεμβρίου 2020. Μέχρι την ημερομηνία αυτή, το δίκαιο της Ένωσης στο σύνολό του ισχύει ως προς το Ηνωμένο Βασίλειο και εντός αυτού.
                  
               
                     (3)
                  
                  
                     Μετά τη λήξη της μεταβατικής περιόδου, εφαρμόζεται το πρωτόκολλο για τις Ιρλανδία/Βόρεια Ιρλανδία, το οποίο αποτελεί αναπόσπαστο μέρος της συμφωνίας αποχώρησης. Το πρωτόκολλο για τις Ιρλανδία/Βόρεια Ιρλανδία καθιστά εφαρμοστέες, υπό ορισμένους όρους, ορισμένες διατάξεις του δικαίου της Ένωσης στο Ηνωμένο Βασίλειο και εντός αυτού σε σχέση με τη Βόρεια Ιρλανδία (4).
                  
               
                     (4)
                  
                  
                     Το πρωτόκολλο για τις Ιρλανδία/Βόρεια Ιρλανδία προβλέπει ότι οι κανονισμοί που παρατίθενται στο παράρτημα 2 σημείο 45 του εν λόγω πρωτοκόλλου (κανονισμός (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου (5), κανονισμός (ΕΕ) 2019/787 του Ευρωπαϊκού Κοινοβουλίου και του Συμβουλίου (6), κανονισμός (ΕΕ) αριθ. 251/2014 του Ευρωπαϊκού Κοινοβουλίου και του Συμβουλίου (7), κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου (8), μέρος II τίτλος II κεφάλαιο I τμήματα 2 και 3 και κανονισμός (ΕΕ) αριθ. 608/2013) εφαρμόζονται στο Ηνωμένο Βασίλειο και εντός αυτού σε σχέση με τη Βόρεια Ιρλανδία.
                  
               
                     (5)
                  
                  
                     Ως εκ τούτου, ένας κάτοχος δικαιωμάτων θα πρέπει να μπορεί να ζητήσει την παρέμβαση των τελωνειακών αρχών σε ένα κράτος μέλος για την προστασία των εν λόγω δικαιωμάτων διανοητικής ιδιοκτησίας στη Βόρεια Ιρλανδία, υποβάλλοντας ενωσιακή αίτηση.
                  
               
                     (6)
                  
                  
                     Ειδικότερα, ο κάτοχος δικαιωμάτων θα πρέπει να μπορεί να ζητήσει να χρησιμοποιηθεί η διαδικασία για την καταστροφή εμπορευμάτων σε μικρές αποστολές, όπως ορίζεται στο άρθρο 26 του κανονισμού (ΕΕ) αριθ. 608/2013, για εμπορεύματα των οποίων έχει παραβιαστεί η γεωγραφική ένδειξη, δεδομένου ότι τα εν λόγω εμπορεύματα περιλαμβάνονται στον ορισμό των εμπορευμάτων παραποίησης/απομίμησης του άρθρου 2 σημείο 5 του κανονισμού (ΕΕ) αριθ. 608/2013.
                  
               
                     (7)
                  
                  
                     Ως εκ τούτου, το έντυπο της αίτησης παρέμβασης πρέπει να προσαρμοστεί με την προσθήκη ενός νέου τετραγωνιδίου «XI» για την Βόρεια Ιρλανδία στη θέση «6. κράτος μέλος ή, στην περίπτωση ενωσιακής αίτησης, τα κράτη μέλη για το οποίο/τα οποία ζητείται η παρέμβαση των τελωνειακών αρχών» και στη θέση «10. Ζητώ την εφαρμογή της διαδικασίας του άρθρου 26 του κανονισμού (ΕΕ) αριθ. 608/2013 (μικρές αποστολές) στο/στα ακόλουθο/-α κράτος/-η μέλος/-η και, εφόσον ζητηθεί από τις τελωνειακές αρχές, συμφωνώ να καλύψω τα έξοδα καταστροφής των εμπορευμάτων βάσει της διαδικασίας αυτής».
                  
               
                     (8)
                  
                  
                     Στα ίδια πεδία, το τετραγωνίδιο για το Ηνωμένο Βασίλειο θα πρέπει να διαγραφεί ώστε να αντικατοπτρίζεται η λήξη της μεταβατικής περιόδου που προβλέπεται στη συμφωνία αποχώρησης.
                  
               
                     (9)
                  
                  
                     Οι σημειώσεις σχετικά με τη συμπλήρωση του παραρτήματος I του εκτελεστικού κανονισμού (ΕΕ) αριθ. 1352/2013, οι οποίες παρατίθενται στο παράρτημα III του εν λόγω κανονισμού, θα πρέπει να τροποποιηθούν ώστε να διευκρινιστεί ότι η παρέμβαση στη Βόρεια Ιρλανδία μπορεί να ζητηθεί μόνο για δικαιώματα διανοητικής ιδιοκτησίας που προστατεύονται στη Βόρεια Ιρλανδία δυνάμει του πρωτοκόλλου για τις Ιρλανδία/Βόρεια Ιρλανδία.
                  
               
                     (10)
                  
                  
                     Συνεπώς, ο εκτελεστικός κανονισμός (ΕΕ) αριθ. 1352/2013 θα πρέπει να τροποποιηθεί αναλόγως.
                  
               
                     (11)
                  
                  
                     Ο παρών κανονισμός θα πρέπει να αρχίσει να εφαρμόζεται την επομένη της λήξης της μεταβατικής περιόδου που προβλέπεται στη συμφωνία αποχώρησης,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο εκτελεστικός κανονισμός (ΕΕ) αριθ. 1352/2013 τροποποιείται ως εξής:
            
                        1)
                     
                     
                        το παράρτημα I αντικαθίσταται από το κείμενο του παραρτήματος I του παρόντος κανονισμού·
                     
                  
                        2)
                     
                     
                        το παράρτημα III τροποποιείται σύμφωνα με το παράρτημα II του παρόντος κανονισμού.
                     
                  
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Ιανουαρίου 2021.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 7 Δεκεμβρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 181 της 29.6.2013, σ. 15.
         
            (2)  Εκτελεστικός κανονισμός (ΕΕ) αριθ. 1352/2013 της Επιτροπής, της 4ης Δεκεμβρίου 2013, για την κατάρτιση των εντύπων που προβλέπονται στον κανονισμό (ΕΕ) αριθ. 608/2013 του Ευρωπαϊκού Κοινοβουλίου και του Συμβουλίου σχετικά με την τελωνειακή επιβολή των δικαιωμάτων διανοητικής ιδιοκτησίας (ΕΕ L 341 της 18.12.2013, σ. 10).
         
            (3)  Συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας, ΕΕ L 29 της 31.1.2020, σ. 7 (στο εξής: συμφωνία αποχώρησης).
         
            (4)  Άρθρο 5 παράγραφος 4 του πρωτοκόλλου για τις Ιρλανδία/Βόρεια Ιρλανδία.
         
            (5)  Κανονισμός (EE) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (ΕΕ L 343 της 14.12.2012, σ. 1).
         
            (6)  Κανονισμός (ΕΕ) 2019/787 του Ευρωπαϊκού Κοινοβουλίου και του Συμβουλίου, της 17ης Απριλίου 2019, για τον ορισμό, την περιγραφή, την παρουσίαση και την επισήμανση των αλκοολούχων ποτών, τη χρήση των ονομασιών των αλκοολούχων ποτών στην παρουσίαση και επισήμανση άλλων τροφίμων, την προστασία των γεωγραφικών ενδείξεων για τα αλκοολούχα ποτά, τη χρήση της αιθυλικής αλκοόλης και των προϊόντων απόσταξης γεωργικής προέλευσης σε ποτά με αλκοόλη, και για την κατάργηση του κανονισμού (ΕΚ) αριθ. 110/2008 (ΕΕ L 130 της 17.5.2019, σ. 1).
         
            (7)  Κανονισμός (ΕΕ) αριθ. 251/2014 του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με τον ορισμό, την περιγραφή, την παρουσίαση, την επισήμανση και την προστασία των γεωγραφικών ενδείξεων των αρωματισμένων αμπελοοινικών προϊόντων και την κατάργηση του κανονισμού (ΕΟΚ) αριθ. 1601/91 του Συμβουλίου (ΕΕ L 84 της 20.3.2014, σ. 14).
         
            (8)  Κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (ΕΕ L 347 της 20.12.2013, σ. 671).
      
      
         
            ΠΑΡΑΡΤΗΜΑ I
            
               
                  
                     «ΠΑΡΑΡΤΗΜΑ I
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                  
               »
         
      
      
         
            ΠΑΡΑΡΤΗΜΑ II
            Στο μέρος I του παραρτήματος III του εκτελεστικού κανονισμού (ΕΕ) αριθ. 1352/2013, στη σημείωση σχετικά με τη συμπλήρωση της θέσης 6 («Κράτος μέλος ή, στην περίπτωση ενωσιακής αίτησης, τα κράτη μέλη για το οποίο/τα οποία ζητείται η παρέμβαση των τελωνειακών αρχών»), προστίθεται η ακόλουθη παράγραφος:
            «Σε περίπτωση που αναφέρεται η Βόρεια Ιρλανδία (XI), η αίτηση αποτελεί ενωσιακή αίτηση και μπορεί να χορηγηθεί μόνο για την προστασία οποιουδήποτε από τα ακόλουθα δικαιώματα διανοητικής ιδιοκτησίας που προστατεύονται στη Βόρεια Ιρλανδία δυνάμει του πρωτοκόλλου για τις Ιρλανδία/Βόρεια Ιρλανδία:
            
                        α)
                     
                     
                        γεωγραφικές ενδείξεις ή ονομασίες προέλευσης που προστατεύονται για γεωργικά προϊόντα και τρόφιμα, όπως προβλέπεται στον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου (*)
                        
                     
                  
                        β)
                     
                     
                        γεωγραφικές ενδείξεις για αλκοολούχα ποτά, όπως προβλέπεται στον κανονισμό (ΕΕ) 2019/787 του Ευρωπαϊκού Κοινοβουλίου και του Συμβουλίου (**)
                        
                     
                  
                        γ)
                     
                     
                        γεωγραφικές ενδείξεις για αρωματισμένα προϊόντα, όπως προβλέπεται στον κανονισμό (ΕΕ) αριθ. 251/2014 του Ευρωπαϊκού Κοινοβουλίου και του Συμβουλίου (***)
                        
                     
                  
                        δ)
                     
                     
                        ονομασίες προέλευσης ή γεωγραφικές ενδείξεις για οίνους, όπως προβλέπεται στο μέρος II τίτλος II κεφάλαιο I τμήματα 2 και 3 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου (****)
                        
                     
                  
               (*)  Κανονισμός (EE) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (ΕΕ L 343 της 14.12.2012, σ. 1).
            
               (**)  Κανονισμός (ΕΕ) 2019/787 του Ευρωπαϊκού Κοινοβουλίου και του Συμβουλίου, της 17ης Απριλίου 2019, για τον ορισμό, την περιγραφή, την παρουσίαση και την επισήμανση των αλκοολούχων ποτών, τη χρήση των ονομασιών των αλκοολούχων ποτών στην παρουσίαση και επισήμανση άλλων τροφίμων, την προστασία των γεωγραφικών ενδείξεων για τα αλκοολούχα ποτά, τη χρήση της αιθυλικής αλκοόλης και των προϊόντων απόσταξης γεωργικής προέλευσης σε ποτά με αλκοόλη, και για την κατάργηση του κανονισμού (ΕΚ) αριθ. 110/2008 (ΕΕ L 130 της 17.5.2019, σ. 1).
            
               (***)  Κανονισμός (ΕΕ) αριθ. 251/2014 του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με τον ορισμό, την περιγραφή, την παρουσίαση, την επισήμανση και την προστασία των γεωγραφικών ενδείξεων των αρωματισμένων αμπελοοινικών προϊόντων και την κατάργηση του κανονισμού (ΕΟΚ) αριθ. 1601/91 του Συμβουλίου (ΕΕ L 84 της 20.3.2014, σ. 14).
            
               (****)  Κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (ΕΕ L 347 της 20.12.2013, σ. 671).»»